Downloaded from YTS.MX
Official YIFY movies site: YTS.MX
Kim Kardašijan postavlja intimne objave na Snepčetu
koje pokazuju da je na Nedelji mode u Parizu.
Trenutno se nalazim na Alijinoj žurki.
Svi me napuštaju, a upravo sam uradila sprej-ten
i ne mogu da odem.
Iz Pariza stižu najnovije vesti.
Rijaliti zvezda Kim Kardašijan opljačkana je pod pretnjom oružjem.
Navodno, odnesen je nakit vredan milione funti.
Uključujući i njenu burmu od četiri miliona.
Nije poznato ko su bili napadači.
Mnoge zanima kako su oni znali da je ona tu.
Možda su Kimini snimci pokazali pljačkašima kad da napadnu.
Ljudi su govorili da je ona inscenirala pljačku.
To nije bila prevara, to je bio organizovan zločin.
Najveći poslednjih 20 godina.
Voleo bih da znam gde je prsten.
KIM KARDAŠIJAN: KRAÐA DIJAMANATA
13. MAJ 2025. PALATA PRAVDE
Kim Kardašijan dolazi na sud da svedoči
protiv pljačkaša pod pretnjom oružjem.
Kim!
Ovo je moja prilika da stavim tačku na ovo
posle svega kroz šta sam prošla.
Došla sam na Nedelju mode i uvek sam mnogo volela Pariz,
ali kad sam došla na Nedelju mode, sve se promenilo.
Sada oni bliski slučaju
prvi put otkrivaju detalje o tom zločinu.
2016. NEDELJA MODE U PARIZU
Pariska Nedelja mode jedina je koja se računa.
Svi idu na parisku Nedelju mode.
Pariska Nedelja mode je
mesto na kom sve zvezde žele da budu viđene.
Ali slava ne garantuje da ćete ući bez problema
zato što imamo mnogo zvezda.
Prvobitno, Pariz je snishodljivo gledao na Kardašijanove.
Kim je bila novo lice, drska Amerikanka
sa netradicionalnim pogledom na modu.
Bila je previše seksi, previše otkrivena, previše svega.
Bila je seksi, njena mama je bila seksi.
Obe pokazuju dekolte, a Francuzima to smeta.
Ovo je moja mama.
Kad je Kim počela da se zabavlja sa Kanjeom,
odmah se videla promena u njenom stilu.
Da, Kanje Omar Vest promenio je Kim Kardašijan.
MALIK JUSEF Producent i Kanjeov saradnik
Radim za Kanjea 22 godine.
Dvadeset dve godine. Zvuči ludo, zar ne?
Kim nije bila poznata po modi.
Je je poznat po modi.
Je je izmenio njen ormar, promenio njen stil.
On ju je promenio, ubacio je malo svoje magije.
On se smatra umetnikom,
a u modi uvek postoji mesto za umetnike.
Pre Kanjea, ona ne bi bila pozvana.
Sirota Kim!
Kim i Kanje dolaze u Pariz na Nedelju mode 2014.
Kim beleži svaki svoj pokret na društvenim mrežama.
Današnji izazov bio je sa donjim vešom ili bez njega.
Za mene, Kim Kardašijan je inovator društvenih mreža.
Poznajem Kardašijanove od 2005.
Kim je najveća rijaliti zvezda našeg doba
i jedna od najfotografisanijih osoba na svetu.
Verovatno je sama napravila većinu tih fotografija.
Ona je stvorila selfi.
Prikazivala je sebe, volela sebe i vodila takav način života.
Na pariskoj Nedelji mode,
Kim redovno postavlja objave na Instagramu i Snepčetu.
Pušta nas u svoj svet.
Pokazuje nam nakit koji ima.
Ono što nosi.
Bilo je autentično.
Ne biste videli Anu Vintur da objavljuje snimke pomfrita.
Čitava porodica bila je prisutna i pokazali su sve svoje bogatstvo.
Oni su pokazivali novac dok su Francuzi stidljiviji.
Za parisku Nedelju mode, to je bilo nešto novo.
Tokom Nedelje mode, Kim Kardašijan ste svuda viđali.
Radim u modi više od deset godina.
Bio sam fotograf na svim događajima Voga.
Bilo je prilično haotično, ali i uzbudljivo.
Afterparti je održan u Muzeju dekorativnih umetnosti.
To je bila jedna od onih ludih žurki
kakve možete da zamislite tokom Nedelje mode.
Naravno, i Kim je bila tu.
Kim je uvek imala obezbeđenje,
ali pošto je bila unutra, imala je manju pratnju
nego što bi je imala na ulici.
Fotografisao sam je više puta čim je došla na žurku,
ali i sa prijateljima, u intimnijim trenucima.
Dok se zabavljala kasnije tokom večeri.
Fotografije su bile odlične, ona se dobro provodila.
Boje su bile lepe, dobro je izgledala.
Kim je bila jedna od onih devojaka koje moraju da budu na Nedelji mode.
To je bio njen san.
Tri dana kasnije, Kanje se vraća u Njujork.
Kim ostaje sama u sobi u pariskom hotelu.
Petorica muškaraca prilaze hotelu.
Trojica su bila na biciklima, a dvojica su došla peške.
Bili su u jaknama na kojima je pisalo "policija".
Imali su i kapuljače.
Pokucali su na vrata.
Noćni čuvar, obezbeđenje, video je oznaku policije.
Zato se nije uplašio, otvorio je vrata.
Jedan je izvadio pištolj i zapretio mu.
Onda su mu vezali ruke
i pitali ga u kojoj sobi je odsela žena repera.
U tom trenutku, Kim Kardašijan bila je u krevetu.
Čula je buku.
Mislila je da se njena sestra vratila u sobu
i poželela joj je laku noć.
Ali ona nije odgovorila.
Tada su se otvorila vrata.
Dva kriminalca, zajedno sa čuvarom,
našli su se ispred Kim Kardašijan.
Prvo su tražili prsten.
Znali su da ona ima prsten od četiri miliona
koji je pokazala na društvenim mrežama.
Zbog toga su došli.
To je čuveni prsten.
I to su hteli.
Ali oni su pronašli i druge stvari, ona je ponela sav svoj nakit u Pariz.
Htela je da ima sve svoje dijamante na raspolaganju.
U njenoj sobi bio je nakit vredan milione dolara,
bez obezbeđenja i sefa.
Nakon što su ubacili nakit u torbu, žurili su da što pre odu.
Kim Kardašijan je plakala i vikala.
Stavili su joj traku na usta i njom vezali ruke i noge.
Plašila se zato što je bila polugola,
mislila je da će je silovati ili ubiti.
Ali oni su je odneli u kupatilo i smestili u kadu
i brzo napustili apartman.
U Njujorku, 5.600 km dalje, vesti o pljački stižu do Kanjea.
Dok je policija ispitivala Kim,
Kanje je nastupao na festivalu Medous.
Neko ga je obavestio o tome da je Kim opljačkana.
Videlo se da je zabrinut.
Žao mi je. Stanite.
Imam hitan porodičan slučaj i moram da prekinem koncert.
Javio mi je da je Kim opljačkana u Parizu.
Molim?!
Verovatno sam saznao među prvima.
Bilo je neverovatno čuti te reči na telefonu.
Zamislite da vas deli okean od voljene osobe kojoj se to desilo!
Suludo je.
Kim Kardašijan kasnije iznosi potresnu priču o pljački.
Moja vrata bila su otvorena
i njih dvojica u policijskoj uniformi držala su trećeg čoveka.
Ispred moje spavaće sobe.
Uzela sam telefon,
ali nisam znala kako da pozovem policiju u drugoj zemlji.
Onda je tip prišao, uzeo mi telefon i bacio me na krevet.
Uperili su pištolj u mene.
Znala sam da će me upucati u glavu.
Molim vas! Imam porodicu. Poštedite me.
LOS ANÐELES
Kada je objavljeno da se Kim nešto desilo u Parizu,
vesti i društvene mreže bili su preplavljeni.
To su bile velike vesti.
Ta priča imala je dve strane.
Sa jedne strane, imali smo istragu, a sa druge, reakciju na vesti.
Pre pljačke, postojalo je pitanje
da li su Kimini ljudi rekli paparacima gde će ona biti.
Da li je ona spontano prikazivala te trenutke
u restoranu, u kupovini i tamo gde slavne fotografišu?
Postojala je sumnja da je sve bilo isplanirano.
Ljudi su govorili da je to bila prevara,
da je ona inscenirala pljačku.
PRIČA SE DA JE SVE NAMEŠTENO.
UVEK SAM MISLILA DA JE TO BILO NAMEŠTENO.
KIM I NJENA PORODICA BI SVE URADILI ZA MALO PAŽNJE.
Ona nije opljačkana, to je prevara zbog osiguranja.
Opljačkali su je
da bi dobila više novca od vrednosti nakita.
Kako je u obezbeđenom hotelu, sa toliko obezbeđenja i protokola
Kim Kardašijan mogla da bude opljačkana?
Uopšte ne verujem u to.
Da je u neku drugu američku majku
uperen pištolj,
čitava nacija bi negodovala.
Govorili bi kako je američka majka opljačkana u Parizu,
a za Kim su govorili kako je sve lažirala.
Teorija zavere.
Uvek je lako poverovati u to da je u pitanju zavera.
Da neko upravlja marionetama.
To nije bila prevara, to je bio organizovan zločin.
Sigurno je traumatično probuditi se sa pištoljem uperenim u glavu,
negde gde mislite da ste bezbedni.
Bila sam kod kuće kad sam čula za pljačku.
Pozvala me je urednica časopisa u kom sam radila.
Pitala me je da li sam čula da je Kim Kardašijan opljačkana
i rekla mi je da odmah odem tamo.
U Ru Troše, u Parizu.
Kad sam stigla, policija je imala većinu informacija
o onom što se te noći desilo.
Kim Kardašijan im je ispričala sve što se desilo,
a razgovarali su i sa recepcijom i obezbeđenjem.
Istragu je vodila BRB,
brigada specijalizovana za razbojništvo.
Oni su veoma dobri policajci.
Tokom davanja izjave, Kim Kardašijan je bila u šoku.
Rekla mi je da su došla dva muškarca.
Jedan je bio krupan, a drugi sitan.
Krupniji je davao naređenja.
On je pitao gde su prsten i novac.
To je bio najveći zločin u proteklih 20 godina.
Pljačkaši su otišli onako kako su i došli.
Trojica koja su došla na biciklima tako su i otišla,
a dvojica su otišla peške.
Retkost je videti pljačkaše kako beže na biciklima.
Dvojica su brzo otišla, a treći je bio malo sporiji
zato što mu je guma na biciklu bila probušena,
ali i zbog toga
što je on bio zadužen za nošenje nakita.
Stavio je tešku torbu na guvernal.
I zato je gubio ravnotežu.
Dvojica biciklista koja su uspela da pobegnu
otišla su do crnog pežoa
koji ih je čekao u blizini, u istom kvartu.
Uskočili su u automobil i krenuli kroz Pariz,
do predgrađa.
Ova slika automobila bila je važna za policiju,
kao prvi veliki trag u istrazi.
Posle pljačke, Kim je nestala sa lica zemlje.
Sve je povukla.
Napravila je veliku pauzu na društvenim mrežama.
Stekla sam utisak da se borila sa šokom,
sa tim traumatičnim iskustvom.
To je okrenulo čitav njen svet naopačke.
Tokom Kiminog odsustva, njena sestra Kloi govori u njeno ime,
u emotivnom intervjuu kod Elen Dedženeres.
Reci mi kako je Kim. To se sigurno svi pitaju.
Nije baš dobro.
To što se desilo bilo je traumatično,
ali naša porodica je bliska i zajedno ćemo to prevazići.
Hvala svima na ljubavi i podršci, ali treba vremena.
Užasno je to što se desilo.
Svi su na društvenim mrežama, na Instagramu i Tviteru.
To je sada prestalo?
Ovo je bila opomena da se neke stvari u životu promene.
Videla sam Kris
oko mesec nakon tog užasnog događaja.
Oko deset žena došlo je na proslavu njenog rođendana.
To je bio prvi put da je došla sa obezbeđenjem na večeru.
To je bilo pametno.
On je samo sedeo za stolom i vodio računa o bezbednosti.
Kris je i dalje bila veoma potresena i ozbiljna.
U Parizu, policija neumorno radi kako bi uhvatila pljačkaše.
BRB bio je pod velikim pritiskom.
I zbog imena žrtve i zbog veličine pljačke.
Pored toga, tada je u Parizu bila u toku Nedelja mode,
a i pljačka je privukla veliku medijsku pažnju.
Novinari su imali brojne zahteve,
a na TV-u i društvenim mrežama kružile su razne glasine.
Znali su da moraju brzo da pronađu pljačkaše.
Policajci iz PTS-a, tehnička i naučna policija,
uzeli su više otiska prstiju
i tragove DNK i sa tela Kim Kardašijan
i sa svih predmeta u sobi
zato što su počinioci ostavili mnogo toga iza sebe.
Mislim da su ostavili oko 12 predmeta.
Vezice, koje obično koristimo za popravke,
u ovom slučaju korišćene su za vezivanje ljudi.
Rolna lepljive trake i komadići te trake.
Čekanje rezultata je potrajalo, ali čim su bili gotovi,
oni su znali da je glavni uzorak sa trake
pripadao Omaru Aitu Kedašu.
OMAR AIT KEDAŠ
Drugi uzorak DNK
odveo je policiju do Junisa Abasa.
JUNIS ABAS
Ta forenzična istraga donela im je dva imena.
To je bio velik napredak.
Omar je čovek u šezdesetim godinama.
On je godinama poznat policiji
prevashodno zbog trgovine drogom i pljački.
Omar ima nadimak Le Vju.
To znači Stari Omar, zbog njegovih godina.
Nije toliko star, u ranim je šezdesetim,
ali malo je star za razbojnika.
I Junis Abas je bio poznat policiji
takođe zbog pljački i trgovine drogom.
Kao i Omar, i on je proveo mnogo vremena u zatvoru.
Uporedo sa analizom uzoraka DNK iz Kiminog apartmana,
policija pregleda i snimke nadzornih kamera,
ne bi li pronašla crni pežo.
To je verovatno bio automobil koji je odvezao pljačkaše
do Ru Trošea i odvezao ih nazad.
Kad su identifikovali Starog Omara,
došli su i do imena njegovog sina.
ARMINI AIT KEDAŠ
Armini je bio vlasnik crnog pežoa.
Policija je imala tri imena pljačkaša.
Omara, Junisa i Arminija.
Nisu ih odmah uhapsili.
Počeli su da ih prate i prisluškuju
kako bi ih oni odveli do ostalih pljačkaša
i saznali ko je imao kakvu ulogu u pljački.
Proverili su signale svih telefona te noći
oko hotela Kim Kardašijan.
Primetili su nekoliko brojeva koji su počinjali sa 07.
To je relativno nova linija
i uglavnom se povezuje sa onim što mi nazivamo "telefon de ger".
Na engleskom je to ratni telefon.
RATNI TELEFON - JEDNOKRATNI TELEFON
Pošto su imali Omarov identitet,
uspeli su da pronađu brojeve povezane sa njim.
Tako su uspeli da ga povežu sa nekim drugim ljudima.
DIDIJER DIBRUK
Među njima je bio Didije koji je bio blizak sa Omarom.
Njegov nadimak je Plavooki.
Prisluškujući ih i prateći ih,
primetili su da se pojavio problem.
Nakit se nije prodavao dovoljno brzo.
U takvoj operaciji, pljačkašu je teško
da organizuje posao znajući da će prodati ukradenu robu.
Ja sam od pljački napravio profesiju.
To sam radio 30 godina.
Što se tiče optuženih, poznajem dvojicu.
Naravno, nikad nisam radio sa njima.
Poznavao sam ih iz zatvora i preko zajedničkih poznanika.
Zlatno pravilo je da pronađete kupca pre obavljanja posla.
Ako imate prsten od deset miliona koji ne možete da prodate,
džaba ste obavili posao.
Omaru i njegovim saučesnicima trebao je kontakt u Antverpenu,
neko ko poznaje trgovce dijamantima.
Ta osoba zove se Marso.
MARSO BAUM-GARNER
On je zadužen za sakrivanje i prodaju nakita.
DIJAMANTSKA ČETVRT U ANTVERPENU
Zašto ukradena roba dolazi ovde? Zato što postoje kupci.
Tu ima novca i posao se brzo obavlja.
Sva ukradena roba dolazi u Antverpen.
I brušeni i nebrušeni,
dijamanti iz čitavog sveta dolaze ovde.
Govorimo o stotinama miliona evra.
Više od deset godina vodio sam tim zadužen za dijamante.
Bili smo specijalizovani za zločine u vezi sa plemenitim mineralima,
plemenitim kamenjem i plemenitim metalima.
Marso Baum-Garner je neko koga smo već viđali.
Naravno, on nije lopov.
On je veza između lopova i kupca nakita
i uzima svoj procenat.
On je broker.
Prodavao sam u Antverpenu.
Čitav svet zna da je Antverpen mesto za dijamante
kad je u pitanju prodaja.
Naravno, to je posao koji se obavlja unapred.
Bilo bi lako prodati prsten Kim Kardašijan.
Većina juvelira je poštena,
ali postoje i oni koji se ponašaju kao kriminalci.
Kad smo potvrdili da je Baum-Gartner posetio Dijamantsku četvrt,
rekli smo francuskim kolegama da ćemo ga pratiti.
Da ćemo ga primiti sledeći put kada dođe u Antverpen.
Francuske kolege pozvale su me usred noći.
Rekli su da se nešto dešava, da misle da on ide u Antverpen.
8. DECEMBAR 2016.
To je jedan od najznačajnijih slučajeva na kojima sam radio.
Javili su nam da Omar dolazi u Antverpen,
zajedno sa Keti.
Mislim da je ona pošla sa njim zato što parovi izgledaju kao turisti.
Naravno, tu je bio i Baum-Gartner.
Njih troje našli su se u Mekdonaldsu.
Bili su gladni posle tri i po sata vožnje od Pariza.
Gde drugde da odu nego u Mekdonalds.
Ja bih otišao u restoran, ali ne i oni.
Belgijska policija prati osumnjičene
nadzorom na ulicama i nadzornim kamerama.
Naš posao je komplikovaniji od posla običnih istražilaca
zato što imamo posla sa veoma osetljivom robom
u veoma posebnom okruženju.
Kad se g. Baum-Gartner našao sa njim u Mekdonaldsu,
jedna stvar bila je posebno neverovatna.
On je pružio ruku Omaru,
a Omar je blago odmahnuo glavom.
Tada je drugi tip spustio ruku.
Poznavali su se, ali on to nije hteo da pokaže.
Jasno se sećam da je g. Omar bio veoma oprezan.
Onda su zajedno otišli do juvelirnice i ušli unutra.
Ostali su četiri sata.
Radnja u koju su otišli bila nam je dobro poznata
kao žarište kupovine ukradene robe.
To nije bio prvi put da nam je privukla pažnju.
Možete da imate nadzorne kamere i nadzornu policiju,
ali u tom trenutku poželite da zavirite u radnju.
Ali nemoguće je ubaciti kameru ili ozvučiti radnju.
To zahteva čitavu proceduru.
Kada bih nagađao šta se desilo tog dana,
rekao bih da su obavili pregovore, dogovorili cenu
i rukovali se.
Ugovorili su prodaju robe po određenoj ceni.
Nismo videli razmenu novca,
ali videli smo nekog ko je poznat po pranju para
kako sa punim rancem ulazi u garažu,
nalazi se sa juvelirom i odmah izlazi bez ranca.
Ali nismo videli novac.
Bilo je veoma neobično i znali smo da je u pitanju velika stvar.
Ali nikad nismo videli prsten.
Nismo imali dokaz, nismo imali dijamante.
Možda se jednoga dana dijamant pojavi.
Voleo bih da znam gde je.
Posle tromesečnog praćenja i prisluškivanja osumnjičenih,
policija misli da je identifikovala pljačkaše i njihove saučesnike.
Te noći u hotelu bilo je pet muškaraca.
Dvojica su navodno ušla u Kiminu spavaću sobu,
Omar Ait Kedaš, poznat kao Stari Omar,
i Didije Dibruk, poznat kao Plavooki.
Tu su i Pjer Buanjer, Junis Abas
i mlađi čovek, Mark Alesander-Bojer.
Tu je i Marso koji je bio odgovoran za prodaju.
Pored njih, tu su bili i saučesnici.
KRISTJAN GLOTE
Jedna žena, Omarova devojka,
i njegov sin Armini.
Devetog januara, 17 policajaca uhapsilo je 17 osoba.
Sve u isto vreme, u zoru.
Neki su bili na jugu Francuske, a neki u predgrađu Pariza.
Svi su zajedno uhapšeni da ne bi mogli da se čuju ili pobegnu.
Policija je suočila Omara sa svim dokazima
i on je na kraju sve priznao.
Skoro sve.
I Junis, čija DNK je takođe pronađena,
priznao je skoro sve.
Svi ostali su sve porekli.
Šest meseci posle pljačke,
Kim prekida tišinu
u iskrenom intervjuu sa Elen Dedženeres.
- Znala sam da je to to. - Da ćeš umreti? -Da.
Molila sam se i nadala da su moja deca i muž dobro.
Rasplakaću se.
Kad je bila kod Elen govorila je kako ju je to mnogo promenilo.
Nije tajna, videli ste u seriji
da sam ranije bila materijalista.
Ne kažem da nije u redu raditi i kupovati sebi stvari.
Ponosim se svojim uspehom,
ali drago mi je što su moja decu upoznala ovu moju stranu
zato što mi više te stvari nisu važne.
Kad se ovako nešto desi u uređenom svetu Kim Kardašijan...
Planetu Kim Kardašijan pogodio je asteroid.
To je moralo da mi se desi.
U životu nam se dešavaju stvari kako bismo nešto naučili.
I ovo je bilo...
Od tada je počela više da prikazuje svoju decu,
kuću i porodični život.
Bila je manji materijalista.
U predstavljanju sebe.
Ona je rekla da je delom sama odgovorna.
Snimci na Snepčetu mogli su da kažu pljačkašima kada da napadnu.
Zanima me da li je to bilo tačno.
Snimila sam dokumentarac o tome kako kriminalci koriste društvene mreže
da bi opljačkali zvezde i influensere.
JUNIS ABAS
Junis Abas jedan je od pet pljačkaša Kim Kardašijan u Parizu.
Videla sam ga na internetu
zato što je bestidno napisao knjigu o pljački Kim Kardašijan.
Intervjuišem mnogo kriminalaca.
Svi se uglavnom kaju, ali Junisa nije bilo briga.
To je zaista bilo šokantno.
Kriv? Ne. Nije me briga.
Junis mi nije rekao kako je koristio Snepčet,
ali rekao je da je ona objavljivala mnogo toga pre tog događaja.
Otišao sam na internet
i video njen nakit, njen prsten.
Video sam da ga je svima pokazala
i saznali smo za to putem društvenih mreža.
Znali smo da dolazi na Nedelju mode
i došli smo da izvidimo situaciju.
Bili smo sigurni, bili smo tu od ponoći.
On je rekao da su pratili njene društvene mreže,
ali kasnije se pričalo da su možda imali nekog u hotelu.
Možda je bilo i jedno i drugo.
Neko iznutra rekao im je da je ona tu,
ali znali su da ima mnogo novca na osnovu njenih objava.
Skoro devet godina nakon pljačke,
počinje suđenje u Palati pravde u Parizu.
Francuski mediji nazvali su pljačkaše...
To znači Dede pljačkaši.
Zbog njihovih godina.
Većina je imala između 70 i 80 godina
i nisu bili u dobrom stanju.
Omar je gluv i sve su morali da mu titluju.
13. MAJ 2025.
Kim se suočava sa pljačkašima na sudu
i seća se kako su je vezali i zapušili joj usta.
U tom trenutku bila sam sigurna da će me silovati,
zaista sam mislila da ću umreti.
Bilo je zastrašujuće i to mi je promenilo život.
Nikom ne bih poželela da doživi takav užas.
Misliti da ćete biti ubijeni, silovani...
To ne bih poželela ni najgorem neprijatelju.
Ovo je moja prilika da stavim tačku posle svega kroz šta sam prošla.
Mislim da je za Kim pljačka u Parizu bila
tačka promene.
To je bio prvi put da joj se njen glamurozni život
obio o glavu
i zaista uticao na nju na veoma human način.
Mislim da je od tada mnogo napredovala,
ali pljačka je bila ono
što ju je nateralo da preispita put kojim je išla.
Omar Ait Kedaš i sedmoro drugih proglašeni su krivim.
Osuđeni su na zatvorske kazne, uslovne i novčane kazne.
Zbog već odsluženih kazni, niko se nije vratio u zatvor.
Posle izricanja presude, Kim je rekla:
"Ovo je bilo najstrašnije iskustvo u mom životu
i trajno je uticalo na mene i moju porodicu.
Iako nikada neću zaboraviti, verujem u moć napretka
i molim se za isceljenje svih."